en en hbs_lat en en en en en en en gu gu la gu gu en en en en en en en en en en en en en en en en en en en en en en gu gu gu gu gu gu gu gu gu gu gu gu gu gu gu gu gu ca en gu gu gu gu gu gu gu gu gu gu gu gu gu gu gu gu gu gu gu gu gu gu ca gu gu gu gu gu gu gu gu gu gu gu gu gu gu gu gu ca en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en ca gu gu gu gu gu gu gu gu gu gu gu gu gu gu gu gu gu gu gu gu gu gu gu ca gu gu gu gu gu gu gu gu gu gu gu gu gu gu ca en gu gu gu gu gu gu gu gu gu gu gu gu en en en en ca gu gu gu gu gu gu gu gu gu gu gu gu gu gu gu gu gu gu gu gu gu gu ca gu gu gu gu gu gu gu gu gu gu gu gu gu gu gu gu gu gu gu gu gu gu gu gu ca gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en ca gu en en en
Nikki Ni Kavita – Page 6 – Poems and Musings by Nikki Shah
તું મને આમ જ મળે છે 19-August-2018
Subscribe to NikkiNiKavita via Email
Enter your email address to subscribe to this blog and receive notifications of new poems by email.
તારા સાથ સંગાથે મારે રહેવું છે,
તારા પ્રેમના દરિયામાં મારે વહેવું છે.
તારો હાથ થામી મારે ફરવું છે,
તારા વ્હાલનાં દરિયામાં મારે વહેવું છે.
તને નિહાળીને મારે જાગ​વું અને સૂવું છે,
તારા નેત્રોનાં નેહમાં મારે વહેવું છે.
મસ્તીમાં તારી સાથે મારે ઝૂમ​વું છે,
બસ સ્મિત બનીને તારા મુખ પર મારે વહેવું છે.
પ્રગતિનાં હર પંથે તને જોવો છે,
બસ તારી તાકાત બનીને મારે રહેવું છે.
હૃદયથી હૃદય મારે સ્પર્શવું છે,
તારા બનીને તારામાં વસીને મારે રહેવું છે.
એકવાર નહી વારંવાર મારે તને કહેવું છે,
હર એક પળ મારે તારી સાથેજ રહેવું છે.
તારા સાથ સંગાથે મારે રહેવું છે,
બસ તારાજ પ્રેમના દરિયામાં મારે વહેવું છે.
મને મુકીને કેમ જાય છે?
ઠંડી ઠંડી હ​વા છે અને મન મારૂં ઠંડકમાં નૃત્ય કરે છે,
ત્યાંજ તારો સ્પર્શ કહે છે,
પર્વતો અને ગુફાઓમાં મન મારૂં શાંત થઇ જાય છે,
ત્યાંજ તારી યાદો કહે છે,
આ નદી અને એનું શાંત પાણી મારા મનને ભીનું કરે છે,
ત્યાંજ તારી ભીની આંખો પુછે છે,
લાગે છે જ્યાં જઈને અટક​વું હતું ત્યાંજ આવીને ઊભી છું,
ત્યાંજ તારી સાથે ચાલેલા કદમો યાદ આવે છે,
હસું છું, બધાને હસાવું છું પણ આ મનને કેમ કંઈ ડંખે છે,
ત્યાંજ તું હાથ પકડે છે અને કહે છે,
હું થંભી ગઈ છું, ખુશ છું, મનમાં અઢળક નૃત્યો છે,
દરવાજાં પર દસ્તક વાગે છે,
તું ભેટે છે અને કહે છે, મને મુકીને નહીં જ​વા દઉં તને.
પંખીઓનો આ કલર​વ, પહાડોમાંથી વહેતાં બરફનાં પાણી,
વહેતી વહેતી આ ઠંડી હ​વાઓ રોકે છે મને,
બસ તારો સાથ કહે છે નહીં જ​વા દઉં તને.
Posted on 23-September-20178 Comments on મને મુકીને કેમ જાય છે?
કરૂં કેટલી અટકળ સાજન?
સંબંધ આપણો મૃગજળ સાજન.
રોજ ટપાલી અહીંથી નીકળે,
કયાં આવે તુમ કાગળ સાજન.
રાત સુતી છે હું જાગું છું,
સ્મરણ આપણો સાંકળ સાજન.
મને કેટલી નજરો વીંધે,
કોણ લગાડે કાજળ સાજન.
રોજ સવારે પાંપણ ઉપર,
ને મુજને પણ અચરજ એનું,
દિલમાં ઊગ્યા બાવળ સાજન.
આંખ મીચું તો પણ દેખાતાં,
બંધ પોપચા પાછળ સાજન.
Posted on 18-September-201722 Comments on સાજન
તારી યાદ મને આવી જાય છે
તું નથી તો તારી યાદ મને આવી જાય છે,
તારી ગેરહાજરી મારી આંખો ભીની કરી જાય છે.
સ​વારે ઊઠું તારા રૂમનાં દરવાજા બંધ દેખાય છે,
કેમ તારા પલંગની ચાદરો પણ વ્ય​વસ્થિત દેખાય છે?
તું નથી તો તારી યાદ મને આવી જાય છે.
રસોડામાં તારો દૂધનો ગ્લાસ ખાલી દેખાય છે,
જલ્દી કર-જલ્દી કર ની રાડો સંભળાય છે.
તું નથી તો તારી યાદ મને આવી જાય છે.
ગાડીનાં દરવાજા પણ તારી રાહ જોતા દેખાય છે,
જાણે મને કહે છે કોઈક આવ​વાનું બાકી દેખાય છે,
તું નથી તો તારી યાદ મને આવી જાય છે.
મારી બૂમોની અસર હ​વે ભીંતો પર રહી જાય છે,
તારી બૂમો સાંભળવા મારા કાન તરસી જાય છે,
તું નથી તો તારી યાદ મને આવી જાય છે.
હસતાં રમતાં તારા ચિત્રો નજરને ઠંડક આપી જાય છે,
ત્યાંજ તારી યાદ એને ભીની કરી જાય છે,
તું નથી તો તારી યાદ મને આવી જાય છે.
તું હોય ત્યારે સમય તારી સાથે ભાગતો દેખાય છે,
તું નથી તો જાણે આ શ્વાસ થંભી જાય છે,
તું નથી તો તારી યાદ મને આવી જાય છે.
તારા રમકડાં બધા સૂના પડયા દેખાય છે,
જાણે મારા હૃદયનાં ફૂલો કરમાઈ ગયા દેખાય છે,
તું નથી તો તારી યાદ મને આવી જાય છે.
દિવસ તો માંડ જાય છે ત્યાં રાતનાં પથારીમાં તારી સળવળ હલાવી જાય છે,
તારો વ્હાલ મારા ગાલ ભીના કરી જાય છે,
તને ભેંટવા જાઉં તો મારા હાથ ખાલી દેખાય છે,
તું નથી તો તારી યાદ મને આવી જાય છે.
તારી ગેરહાજરીમાં તારી બક-બકની કદર સમજાય છે,
તું આવશે તો કહીશ વ્યથા મારી
તારી યાદ જ મને કોરી ખાય છે,
સાચું કહું તું નથી તો હૃદય રડી જાય છે,
તું નથી તો તારી યાદ મને આવી જાય છે.
I wrote this poem when my Son, Meet was away from home for his school trip. As I publish this, he is away from home on a school trip again.
Dear Meet, your presence alone is enough to make me happier. I love the way you take care of me. Your values make me a proud mother. You may be busy liking memes on Instagram rn ?and you may not read this poem but I can totally see that you will be the one to understand meaning behind each and every word of this poem, few years from now.
I love you to infinity and beyond! ? Come back soon. I can’t wait to hug you. ?
Posted on 14-September-201714-September-2017Tags missing, mom, mom-son love, son29 Comments on તારી યાદ મને આવી જાય છે
તને મળવાની એક આશ છે
અંતરમાં એક આશ છે,
તને કરવી એક વાત ખાસ છે.
પ્રભાતમાં સૂરોનો રાસ છે,
બસ તને મળવાની એક આશ છે.
સ્મિત નો એક હલકો ભાસ છે,
જાણે તારા સ્પર્શનો અહેસાસ છે.
મિત્રો ઘણા આવે છે જાય છે,
નેત્રો ને જાણે બસ તારી જ રાહ છે.
વાતો કરવાં મળે છે ઘણાં,
શબ્દો બસ તારા જ સંભળાય છે.
દૂર છે છતાં આસ-પાસ છે,
અંતરનો તું એક ધબકાર છે,
બસ તને મળવાની એક આશ છે.
આત્મીયતા તારી ને મારી એક સંબંધ છે,
બસ જાણે પ્રેમનો અતૂટ અહેસાસ છે.
હૈયામાં જાણે હળભળાટ છે,
તને મળીને કરવી હજારો વાત છે.
સંબંધ આપણો બસ એક અતૂટ વિશ્વાસ છે,
અંતરમાં એક વાત છે.
તારું સ્થાન મારા જીવનમાં કંઇક ખાસ છે,
તને બસ એકવાર મળવાની આશ છે.
Posted on 10-September-201710-September-201716 Comments on તને મળવાની એક આશ છે
એક હું કે શોષતી રહી મારી કલા મને,
એક તમે કે સૌ કલા તમને શણગારતી રહી.
એક હું કે કોઈ વાત બરાબર કહી ન શકું,
એક તમે કે તમારી આંખ બધું બોલતી રહી.
એક હું કે કોણ મારી કવિતા ને દાદ દે,
એક તમે કે તમારી વાત સભા સાંભળી રહી.
એક તમે કે તમારી આંખ ને જોતું રહ્યું જગત,
એક હું કે મારી આંખ જગત પર ભમી રહી.
એક તમે કે તમારા હાથમાં દુનિયાની પ્રતિષ્ઠા,
એક હું કે મારી પ્રતિષ્ઠા મારા સુધી રહી.
એક આપ જેવા સ્વજન જે મળે છે કદીકદી,
એક મારી વેદના જે સ્વજન શોધતી રહી.
Posted on 5-September-20179-October-20176 Comments on વેદના
એક ક્ષણ નો વિચાર
એને ‘હા’ કહું કે એને ‘ના’ કહું,
જાણું છુ એ ચાહે છે દિલથી મને,
ચાહે છે એના કરતાં વધુ ધિક્કારે છે મને,
લાગણીઓ દર્શાવતા જીવન સ​વારે છે મારું,
પણ વિચારોમાં રમતી ઓ નીક્કી,
તારા વિચારોની કદર નથી તને,
એ ક્યાં છે એની ખબર નથી તને,
એ ભૂલે છે, એનો ખ્યાલ પણ નથી તને,
તારું ગાંડપણ તારા સુધી રાખ,
નહીતર ગાંડી બનાવી જશે તને,
એની ખબર છે ખરી તને?
This was the first poem that I had written. I was 13 and heartbroken. I can still feel the fire in these words. Such is young love.
Spoiler: we did end up together and it’s been a glorious journey ever since. ?
Let me know how did you like the poem in comments below. 🙂
Posted on 31-August-201731-August-201712 Comments on એક ક્ષણ નો વિચાર
તને એક્લામાં મળી લઉં છું
એક્લી બેઠી બેઠી હસી લ​ઉં છું,
ક્યાંક તારી નજરમાં આવી જાઉં છું.
તને એક્લામાં મળી લઉં છું,
અને એક્લી બેઠી બેઠી હસી લ​ઉં છું.
તારા શબ્દો ને યાદ બનાવી લ​ઉં છું,
એક્લી બેઠી બેઠી હસી લ​ઉં છું.
તારી યાદોનું દિલ માં ઘર બનાવી લ​ઉં છું,
તને એક્લામાં મળી લઉં છું.
સપનાની દુનિયામાં જીવી લ​ઉં છું,
છતાં આંખ ખુલતા રડી લ​ઉં છું.
રેતીમાં ઘર બનાવી લ​ઉં છું,
તૂટવાનાં ડરથી થંભી જાઉં છું.
અતૂટ પ્રેમ છે છતાં કશે અટકી જાઉં છું,
તારો સાથ છુટવાના ડરથી હલી જાઉં છું,
એક્લી બેઠી હોઉં તો ક્યારેક રડી લ​ઉં છું,
તને એક્લામાં મળી લઉં છું.
એકલામાં ઘણી વાતો કરી લ​ઉં છું,
તને એક્લામાં મળી લઉં છું.
તારી યાદ આવે તો કયારેક,
હસતાં-હસતાં પણ રડી લ​ઉં છું.
Posted on 28-August-201729-August-201716 Comments on તને એક્લામાં મળી લઉં છું
આજે આવીને સપનામાં મળજો,
ખાનગી એક ખાસ વાત કહેવાની છે..
સપનામાં મુલાકાત થવાની છે..
ખુલી આંખોમાં એક ખળભળાટ છે,
રાત્રિની આતુરતાથી રાહ જોવાની છે..
આજે આવીને સપનામાં મળજો,
ખાનગી એક ખાસ વાત કહેવાની છે..
કાગળ-કલમ બસ કંઈ સાથ ના આપે,
કેમ તારી રાહ જોવાની છે..
ડરથી મારું મન અકળાયું છે,
કશેક તમારી ખોટ વર્તાણી છે..
આજે આવીને સપનામાં મળજો,
ખાનગી એક ખાસ વાત કહેવાની છે..
લાગણીથી આજે હૈયું ભરાયું છે,
ખુશીની એક આશ દેખાણી છે..
નેત્રોથી નીહાળીશ, હૃદયથી સ્પર્શીશ
લાગે છે અશ્રુની ધાર વહેવાની છે..
નિંદ્રારાણી દગો ના દેતા,
તમે ન આવ્યા તો મુલાકાત અટકવાની છે..
આજે આવીને સપનામાં મળજો,
ખાનગી એક ખાસ વાત કહેવાની છે..
Posted on 26-August-201726-August-201738 Comments on ખાનગી એક વાત
‘હું’ છું એનુ કારણ છે ‘તું’
કંઇક કહેવું છે તને,
મારી ક​વિતાના દરેક શબ્દોનું, કારણ છે તું..
હું હસતી હોઉં છું જ્યારે,
મારા હાસ્યનું, કારણ છે તું..
નાદાન હતી અને કદાચ છું,
પણ મારી સમજણ છે તું..
તોફાની છું અને મારા દરેક તોફાનને,
વહેતી નદી જેવી હોઉં છું,
પણ હંમેશા મારો કિનારો છે તું..
હું કેમ ખુશ રહુ, એજ શોધતો રેહતો,
જાણી લે આજે, મારી દરેક ખુશીનું, કારણ છે તું..
અંધારા માં અટવાઇ જાઉ છું આ દુનિયાના,
એ અંધારામાં ઉજાસ નુ, કારણ છે તું..
બોલતીજ હોઉ છું પણ જો ચુપ હોઉ તો,
મારા મન ને ઓળખનારો, પણ છે તું..
ઘણા સપનાઓ જોતી હોઉં છું, બનાવતી હોઉં છું,
દરેક ને હકીકત બનાવનારો, છે તું..
ભૂલોથી ભરેલી છું, છતાં બન્ને હાથે,
ના કરું પ્રેમ એવું કોઇ પણ કારણ જ નથી,
દરેક કારણ નુ કારણ છે તું..
વિશ્વાસની નજરથી નિહાળતો હંમેશા,
મારા માટે એ વિશ્વાસનો અર્થ છે તું..
પ્રીત-મીતથી ભર્યુ મારું જીવન,
આ જીવનનુ, કારણ છે તું..
માનું આભાર પ્રભુનો કે પછી તારો,
હું જે પણ છું આજે, એનુ કારણ છે તું..
P.S. I wrote this poem for my darling husband, Miten Shah on his last birthday. Janu, just to remind you again, you mean the world to me. ?
P.P.S. As I publish this poem, ‘Kaun Tujhe’ from ‘MS Dhoni: The Untold Story’ is playing in background. It is one of my all time favorite songs, which ALWAYS reminds me of him. ?
Posted on 20-August-201725 Comments on ‘હું’ છું એનુ કારણ છે ‘તું’
Previous page Page 1 … Page 5 Page 6 Page 7 Next page
Proudly powered by WordPress